വിവോയുടെ വൈ93 ഇന്ത്യൻ വിപണിയിൽ . ചൈനയിൽ കഴിഞ്ഞ മാസം ഇറങ്ങിയ ഫോൺ ഹീലിയോ പി22 എസ്ഒസി പ്രോസ്സസറുമായാണ് എത്തുന്നത് . ഈ ഫോണിന് ഇന്ത്യൻ വിപണിയിലെ വില 13,999 രൂപയായിരിക്കും . ബ്ലാക്ക് , പർപ്പിൾ കളർ ഓപ്ഷനിലാണ് വൈ93 എത്തുന്നത് . ഡ്യൂവൽ സിം ഫോണായ വൈ93യുടെ ഓപ്പറേറ്റിംഗ് സിസ്റ്റം ആൻഡ്രോയ്ഡ് 8.1 ഓറീയോ ആണ് . ഇതിൽ വിവോയുടെ ഫൺടെച്ച് ഒഎസ് 4.5 കസ്റ്റമറേഷനും ലഭിക്കും . മീഡിയ ടെക്ക് ഹീലിയോ പി22 ആണ് ഇതിലെ ചിപ്പ് . 4ജിബിയാണ് ഫോണിൻറെ റാം ശേഷി . 32 ജിബിയാണ് ഫോണിൻറെ ഇൻബിൽഡ് മെമ്മറി . എന്നാൽ ചൈനയിൽ ഇറങ്ങിയ വൈ93ക്ക് 64 ജിബിയാണ് ഇൻ ബിൽഡ് മെമ്മറി ശേഷി . പിന്നിൽ ഇരട്ട ക്യാമറയുള്ള ഫോണിൻറെ പ്രഥമ സെൻസർ 13 - എംപിയാണ് . രണ്ടാമത്തെ സെൻസർ 2 എംപി . മുന്നിലെ സെൽഫി ക്യാമറ 8 എംപിയാണ് .